วันเสาร์ที่ 17 กรกฎาคม 2564
นายกรัฐมนตรีห่วงผู้ป่วยโควิด-19 สั่งปรับการบริหารให้ตรวจหาเชื้อโควิด-19 แบบ Antigen Test Kit (ATK) ได้
นายกรัฐมนตรีห่วงผู้ป่วยโควิด-19 สั่งปรับการบริหารให้ตรวจหาเชื้อโควิด-19 แบบ Antigen Test Kit (ATK) ได้ รวมทั้งจัดการดูแลผู้ป่วยในลักษณะที่บ้าน (Home Isolation) หรือที่ชุมชน (Community Isolation)
วันนี้(17ก.ค.64)นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีในฐานะผู้อำนวยการศบค.รับทราบด้วยความห่วงใยต่อสถานการณ์โควิด-19 ที่มีการแพร่ระบาดในวงกว้างในพื้นที่กทม.และปริมณฑลทำให้ประชาชนจำนวนมากเข้าไม่ถึงบริการคัดกรองตรวจเชื้อโควิด-19และการรักษาพยาบาลจึงได้กำชับทุกหน่วยงานเร่งแก้ปัญหาการจัดการและปรับแผนการทำงานให้สอดคล้องกับสถานการณ์ในปัจจุบันซึ่งทรัพยากรทางการแพทย์และสาธารณสุขมีอยู่อย่างจำกัด
โดยในที่ประชุมศบค.ที่ผ่านมานายกรัฐมนตรีได้ติดตามการควบคุมการแพร่ระบาดทั้งการตรวจหาเชื้อให้ครอบคลุมให้มากที่สุดโดยเฉพาะในพื้นที่เสี่ยงและการจัดการดูแลผู้ติดเชื้อในลักษณะการดูแลรักษาที่บ้าน(Home Isolation)หรือการดูแลรักษาที่ชุมชน(Community Isolation)และปัจจุบันได้มีการอนุญาตให้ใช้Antigen Test Kit (ATK)ตรวจหาเชื้อโควิด-19เพื่อตรวจให้ครอบคลุมประชากรให้มากที่สุดและนำผู้ป่วยเข้าสู่กระบวนการรักษาโดยเร็วลดการแพร่ระบาดในชุมชน
ซึ่งมาตรการHome Isolationหรือการดูแลผู้ป่วยโควิด-19ที่บ้านและมาตรการCommunity Isolationหรือการดูแลผู้ป่วยโควิดด้วยระบบชุมชนเป็นมาตรการเสริมซึ่งนำมาใช้ในพื้นที่ที่มีผู้ติดเชื้อสูงโดยเฉพาะกทม.และปริมณฑลส่วนพื้นที่ต่างจังหวัดที่ยังมีผู้ติดเชื้อน้อยก็ยังคงใช้มาตรการดูแลผู้ป่วยในโรงพยาบาลหรือโรงพยาบาลสนามซึ่งผู้ป่วยที่อยู่ที่บ้านหรือที่ชุมชนก็จะได้รับการดูแลเสมือนอยู่โรงพยาบาลขณะเดียวกันกระทรวงสาธารณสุขได้มีการจัดส่งComprehensive Covid-19 Response TeamหรือCCR Teamที่ประกอบด้วยทีมแพทย์พยาบาลนักวิชาการสาธารณสุขเครือข่ายภาคประชาชนหรืออาสาสมัครสาธารณสุข(อสส.)และเจ้าหน้าที่เขตของกทม.ติดตามการดูแลผู้ติดเชื้อโควิด-19ที่บ้านหรือที่ชุมชนของผู้ป่วยด้วย
ทั้งนี้มาตรการHome Isolationมีหลักการดังนี้
1.ผู้ป่วยติดเชื้ออาการต้องไม่รุนแรงหรือเป็นผู้ป่วยที่จัดอยู่ในกลุ่มสีเขียวไม่มีอาการปอดอักเสบไม่มีอาการแทรกซ้อนไม่เป็นกลุ่มเสี่ยงเช่นผู้สูงอายุหรือเด็กเล็กหรือมีภาวะโรคเสี่ยง
2.ที่พักต้องเป็นแบบที่อยู่ด้วยกันแบบไม่แออัดจนแยกกักตัวไม่ได้ถ้าอยู่ด้วยกันหลายคนแล้วต้องนอนรวมกันก็ไม่เหมาะกับHome Isolationเพราะจะเกิดการแพร่เชื้อต้องจัดเป็นCommunity Isolationหรือที่ชุมชนจัดให้แทน
3.ผู้ป่วยต้องมีความเข้าใจและให้ความร่วมมือในการกักตัวไม่ควรออกไปนอกบ้านจนทำให้เกิดการแพร่กระจายเชื้อ
4.โรงพยาบาลจะเข้าไปดูแลผู้ป่วยอย่างใกล้ชิดมีแพทย์ที่สามารถทำVideo callติดตามอาการคนไข้ได้ทุกวันมีอุปกรณ์วัดอุณหภูมิและอุปกรณ์วัดระดับออกซิเจนให้ มีการจ่ายยาฟาวิพิราเวียร์และยาฟ้าทะลายโจรและมีอาหารให้ผู้ติดเชื้อ3มื้อและในกรณีที่อาการเปลี่ยนแปลงจะส่งต่อรักษาโรงพยาบาลทันที
สำหรับมาตรการCommunity Isolationหรือการดูแลผู้ป่วยโควิดด้วยระบบชุมชนคกก.โรคติดต่อจังหวัดและเจ้าของสถานที่หรือชุมชนจะเป็นผู้ประเมินสถานการณ์และความพร้อมโดยพิจารณาจากจำนวนและระดับอาการผู้ติดเชื้อจำนวนและระดับอาการของผู้ที่เข้าข่ายเกณฑ์สอบสวนโรคจำนวนผู้สัมผัสเสี่ยงสูงสถานที่ตั้งและสภาพแวดล้อมทั้งนี้ผู้ป่วยยืนยันติดโควิด-19เป็นผู้ที่อยู่ในชุมชนเป็นผู้ป่วยยืนยันรายใหม่ท่ีไม่มีอาการหรือมีอาการเล็กน้อยเป็นผู้ป่วยที่ไม่ต้องการออกซิเจนในการรักษาและรองรับได้ทุกกลุ่มผู้ป่วยโดยจะคัดเลือกพื้นที่หรือชุมชนที่มีความเข้มแข็งและต้องได้รับความร่วมมือจากชุมชนหรือภาคเอกชนในการร่วมกันดูแลผู้ป่วยในพื้นที่เป็นความร่วมมือระหว่างเขตโรงพยาบาล(ทั้งภาครัฐและเอกชน)และศูนย์บริการสาธารณสุขในพื้นที่และเป็นชุมชนที่มีผู้นำชุมชนที่เข้มแข็ง
โฆษกประจำสำนักนายกรัฐมนตรียังเปิดเผยถึงเป้าหมายสำคัญในการดูแลผู้ป่วยที่มีอาการน้อยหรือไม่มีอาการที่บ้านหรือแยกกักในชุมชนเพื่อให้ผู้ป่วยกลุ่มนี้ได้เข้ารับการดูแลรักษาอย่างรวดเร็วและปลอดภัยที่สุดรวมทั้งยังช่วยสงวนเตียงโรงพยาบาลเพื่อใช้ในการดูแลผู้ป่วยที่มีระดับความรุนแรงทั้งกลุ่มผู้ป่วยอาการสีเหลืองและสีแดงได้เพียงพอนอกจากนี้ผอ.ศบค.ยังขอให้ประชาชนปฏิบัติตามมาตรการที่จะมีการยกระดับที่เข้มข้นเช่นงดการรวมกลุ่มจำกัดการเดินทางข้ามพื้นที่อยู่ในที่พักตามเวลาที่กำหนดโดยขอให้ทุกคนร่วมเป็นส่วนหนึ่งในการควบคุมการแพร่ระบาดไวรัสโควิด-19ร่วมกัน
___________